สศค.เผยศก.ไทยเดือนพ.ย.ปรับตัวดีขึ้น รับ 3 ปัจจัยบวกหนุน
สศค.เผยเศรษฐกิจไทยเดือนพ.ย.ปรับตัวดีขึ้น รับปัจจัยบวกการส่งออกขยายตัวสูง การบริโภคภาคเอกชน-เบิกจ่ายรัฐยังหนุนต่อเนื่อง
28 ธ.ค. 2559

นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยรายงานภาวะเศรษฐกิจการคลังประจำเดือนพฤศจิกายน 2559 ว่า เศรษฐกิจไทยในเดือนพฤศจิกายน 2559 ปรับตัวดีขึ้นโดยได้รับปัจจัยบวกจากการส่งออกสินค้าที่ขยายตัวได้สูงถึงร้อยละ 10.2 ต่อปี ในขณะที่การบริโภคภาคเอกชนและการเบิกจ่ายภาครัฐยังคงสนับสนุนเศรษฐกิจต่อเนื่อง นอกจากนี้ เสถียรภาพเศรษฐกิจไทยทั้งภายในและภายนอกประเทศยังคงอยู่ในเกณฑ์ดีสามารถรองรับความผันผวนจากต่างประเทศได้ดี